b"\n_START_ARTICLE_\nEleccions al Kazakhstan\n_START_PARAGRAPH_\nLa m\xc3\xa9s recent de les eleccions al Kazakhstan es va celebrar el 4 de desembre del 2005. El president del Kazakhstan \xc3\xa9s escollit per sufragi universal i el seu mandat dura set anys. El poder legislatiu, conegut com a Parlament (Parlamenti), t\xc3\xa9 dues cambres. L'assemblea (Mazhilis) t\xc3\xa9 77 escons, elegits per un termini de quatre anys, 67 en circumscripcions electorals unipersonals i 10 per representaci\xc3\xb3 proporcional _NEWLINE_El senat t\xc3\xa9 47 membres, 40 dels quals s\xc3\xb3n escollits per a un mandat de sis anys per les assemblees locals, renovats cada dos anys, i set nomenats directament pel president. Endem\xc3\xa9s, els expresidents s\xc3\xb3n ex-officio senadors vitalicis._NEWLINE_El Kazakhstan \xc3\xa9s un r\xc3\xa8gim de partit \xc3\xbanic en el qual nom\xc3\xa9s els partidaris del president poden assolir el poder. Els partits de l'oposici\xc3\xb3 s\xc3\xb3n permesos, per\xc3\xb2 no tenen cap possibilitat real d'assolir el poder a causa de la corrupci\xc3\xb3, com ho demostraren les nombroses irregularitats a les eleccions de 2004."